b"\n_START_ARTICLE_\nPrebost\n_START_SECTION_\nPrebost reial\n_START_PARAGRAPH_\nEl prebost reial exercia la funci\xc3\xb3 m\xc3\xa9s baixa en la jerarquia dels jutges reials. Cal tenir en compte, per\xc3\xb2, que els jutges subalterns tenien diferents designacions segons la regi\xc3\xb3 de Fran\xc3\xa7a en la que exercissin la seva funci\xc3\xb3. A Normandia se'ls anomenava els ch\xc3\xa2telains, i al sud els viguiers.\n_START_SECTION_\nPrebost de mariscals\n_START_PARAGRAPH_\nEl Prebost de mariscals, durant l'Antic R\xc3\xa8gim, era un oficial de la policia militar reconegut per la seva gran severitat, jutjava en \xc3\xbaltima inst\xc3\xa0ncia i sense apel\xc2\xb7laci\xc3\xb3 possible els crims i delictes comesos pels vagabunds (sovint desertors) i als soldats, i els casos de crims greus comesos en els camins.\n_START_SECTION_\nPrebost de Palau o Gran Prebost de Fran\xc3\xa7a\n_START_PARAGRAPH_\nAquest oficial, d'espasa, la jurisdicci\xc3\xb3 abastava el Louvre i tota la Casa del rei, jutjava, en primera inst\xc3\xa0ncia, les causes civils i, en \xc3\xbaltima inst\xc3\xa0ncia, les causes criminals i policials que concernien a la cort.\n_START_SECTION_\nPrebost dels mercaders\n_START_PARAGRAPH_\nEl Prebost dels mercaders controlava les mesures de blat, les capacitats i als taverners. S'obtenia el c\xc3\xa0rrec dels mercaders amb t\xc3\xadtol feudal per mitj\xc3\xa0 d'un do especial del rei. El prebost dels mercaders percebia els drets que es pagaven per l'entrega i la verificaci\xc3\xb3 de les mesures. Durant l'Antic R\xc3\xa8gim, la funci\xc3\xb3 d'un prebost s'assemblava bastant a la d'un alcalde.\n_START_SECTION_\nEl Prebost de Par\xc3\xads\n_START_PARAGRAPH_\nEl prebost de Par\xc3\xads era l'oficial reial que presidia el Ch\xc3\xa2telet de Par\xc3\xads. Estava encarregat de representar el rei en el vescomtat i prebostat de Par\xc3\xads. A partir del segle XVI, el c\xc3\xa0rrec de prebost que ostentaven tamb\xc3\xa9 el lloctinent civil, el cap del criminal i el cap de policia. El c\xc3\xa0rrec de prebost de Par\xc3\xads subsistir, per\xc3\xb2, fins a 1792."